ლოიმიოკი

ლოიმიოკი — მდინარე ფინეთში და კოკემაენიოკის ყველაზე გრძელი შენაკადი. იგი სათავეს იღებს პიჰაიარვის ტბიდან ტამელაში და კოკემაენიოკს უერთდება ჰუიტინენში. მდინარის სათავესა და შესართავს შორის სიმაღლის სხვაობა 54 მეტრია, ხოლო მისი სიგრძე 114 კილომეტრს შეადგენს. მდინარე აგროვებს წყალს 3 140 კვადრატული კილომეტრის ფართობის აუზიდან. მდინარეზე რამდენიმე კაშხალია აგებული ფორსაში, იოკიოინენსა და ლოიმააში.

მდინარე ლოიმიოკი ფინეთის ყველაზე ნაყოფიერ მიწებს კვეთს, რის გამოც მისი წყალი შედარებით მღვრიეა. წარსულში მდინარე ძლიერ იყო დაბინძურებული მდინარისპირა ინდუსტრიული და დასახლებული ცენტრების ჩამდინარე წყლებით, თუმცა 1980-იანი წლებიდან მისი აღდგენა დაიწყო და ამჟამად მდინარე ასევე გამოიყენება რეკრეაციული მიზნებისთვის, როგორიცაა თევზაობა და წყლის სპორტი.

სქოლიო

კატეგორია:ფინეთის მდინარეები